สงฆ์ไทยออกเดินธุดงค์สันติภาพรอบโลก
เผยแผ่พุทธศาสนา-สอนสมาธิ ยังประโยชน์กว่าการเมืองไร้ศีลธรรม,หลังการประชุมสันติภาพโลก 2018 ที่กรุงสต็อกโฮล์ม ประเทศสวีเดน ได้หยิบยกเรื่องการเสริมสร้างสันติภาพ การแก้ปัญหาสังคมโลกได้อย่างยั่งยืน โดยใช้หลักวิปัสสนาสร้างสันติภาพและการทูตเพื่อสันติภาพ โดยมองว่าศาสนาเป็นทางรอดของสังคมโลก ผู้สื่อข่าวรายงานว่าเวลา 03.30 น. วันที่ 12 พ.ย. ที่วัดชลประทานรังสฤษดิ์ พระสุธรรม ฐิตธัมโม และพระสถิตย์ สมจิตโต ได้ออกเดินธุดงค์รณรงค์สันติภาพรอบโลก โดยเริ่มเดินจากวัดชลประทานฯไปยังประเทศเวียดนาม ผ่านนครราชสีมา ร้อยเอ็ด มุกดาหาร สะหวันนะเขต เว้ ดานัง สิ้นสุดมหาสมุทรแปซิฟิก ระยะทางประมาณ 1,100 กิโลเมตร และจะเดินทางโดยเครื่องบินไปยังสหรัฐอเมริกาและเริ่มเดินจากริมฝั่งมหาสมุทรแปซิฟิก ที่เมืองซานตามอนิกา รัฐแคลิฟอร์เนีย บนถนนไฮเวย์สายประวัติศาสตร์ของสหรัฐอเมริกา หรือที่เรียกว่า Routt 66ไปสิ้นสุดมหาสมุทรแอตแลนติกที่นิวยอร์ก ระยะทาง 5,000 กิโลเมตร จากนั้นจะจำพรรษาที่วัดพุทธธรรม ชิคาโก ก่อนที่จะกลับมาเมืองไทยและเดินทางธุดงค์จากประเทศไทยไปยังปารีส ประเทศฝรั่งเศสระยะทางประมาณ 13,000 กิโลเมตร โดยใช้เวลาในการเดินธุดงค์รณรงค์สันติภาพโลกประมาณ 2 ปีกว่า,พระสุธรรม ฐิตธัมโม กล่าวว่า การเดินธุดงค์ดังกล่าวเพื่อรณรงค์สันติภาพให้กับคนในโลก ให้มีความรักความเมตตาต่อกัน ทั้งยังเป็นการเผยแผ่พระพุทธศาสนาและสอนสมาธิภาวนาแก่ผู้สนใจ และเดินทำความเพียรเพื่อฝึกฝนตนเอง ขณะนี้คนในประเทศตะวันตกมีความสนใจเรื่องของพระพุทธศาสนาเป็นจำนวนมาก จากการที่อาตมาไปจำพรรษาที่วัดพุทธธรรม ชิคาโก พบว่ามีต่างชาติเข้ามาขอให้สอนสมาธิภาวนาเป็นจำนวนมาก หลังจากที่เคยได้เดินธุดงค์ธรรมยาตราตามรอยบาทพระศาสดา ที่ดินแดนพุทธภูมิ ประเทศอินเดีย-เนปาลแล้ว ตั้งใจที่จะเดินธุดงค์เพื่อรณรงค์สันติภาพรอบโลกและเผยแผ่พระพุทธศาสนายังประเทศฝั่งตะวันตก ซึ่งกงสุลใหญ่ นครลอสแอนเจลิส แจ้งว่าพร้อมที่จะสนับสนุนและประชาสัมพันธ์ให้ชุมชนไทยได้มาร่วมบุญ พร้อมทั้งแสดงความเป็นห่วงว่าอาจจะมีอันตราย โดยเฉพาะในรัฐที่มีการเหยียดผิวและเชื้อชาติ ซึ่งอาตมาได้บอกไปว่าคนเราถ้ายังไม่ถึงเวลาตายอย่างไรก็ไม่ตาย แต่ถ้าถึงเวลาตายนอนอยู่ในบ้านรถยังพุ่งเข้ามาชนตายและ หากจะต้องตาย เพราะการปฏิบัติอาตมาก็พร้อมตายต่อข้อถามว่าก่อนหน้านี้เคยเป็นนักการเมือง และขณะนี้ใกล้ถึงเวลาเลือกตั้งคิดจะกลับมาเล่นการเมืองหรือไม่ พระสุธรรมกล่าวว่า เราพอแล้ว,และไม่คิดจะกลับไป เพราะมองว่าถ้าการเมืองไม่มีศีลธรรม ไม่ว่ารัฐบาลจะมาจากรัฐประหารหรือมาจากการเลือกตั้งประเทศก็ไปไม่รอด ที่สำคัญประชาชนก็ยังลำบากอยู่นั่นเอง เส้นทางที่เรากำลังปฏิบัติอยู่เชื่อว่าจะทำประโยชน์ให้กับมหาชนได้มากกว่า,ผู้สื่อข่าวรายงานว่า พระสุธรรม ฐิตธัมโม หรือ นายสุธรรม นทีทอง อดีตแกนนำ กปปส. เคยเป็นเลขานุการ รมว.ศึกษาธิการ และโฆษกกระทรวงแรงงาน เข้าสู่ร่มกาสาวพัสตร์พร้อมกับนายสุเทพ เทือกสุบรรณ และแกนนำ กปปส.อีกหลายคน ซึ่งทุกคนสึกออกมาเล่นการเมืองกันหมด มีเพียงพระสุธรรมที่ซึ้งรสพระธรรมบวชไม่ยอมสึก.
หลังการประชุมสันติภาพโลก 2018 ที่กรุงสต็อกโฮล์ม ประเทศสวีเดน ได้หยิบยกเรื่องการเสริมสร้างสันติภาพ การแก้ปัญหาสังคมโลกได้อย่างยั่งยืน
พระสุธรรม ฐิตธัมโม,เดินธุดงค์,รณรงค์สันติภาพ,พระพุทธศาสนา,สมาธิภาวนา,การศึกษา